02014R1031 — SK — 08.08.2015 — 002.002

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:









▼B

DELEGOVANÉ NARIADENIE KOMISIE (EÚ) č. 1031/2014

z 29. septembra 2014,

ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleniny







Článok 1

Predmet úpravy a rozsah pôsobnosti

1. V tomto nariadení sa stanovujú pravidlá dočasných výnimočných podporných opatrení Únie, ktoré sa majú poskytnúť organizáciám výrobcov v sektore ovocia a zeleniny uznaným v súlade s článkom 154 nariadenia (EÚ) č. 1308/2013 a výrobcom, ktorí nie sú členmi takýchto organizácií.

Predmetné dočasné výnimočné podporné opatrenia Únie sa vzťahujú na činnosti spojené so stiahnutím z trhu, neuskutočneným zberom a zeleným zberom.

2. Podpora uvedená v odseku 1 sa poskytuje v súvislosti s týmito produktmi sektora ovocia a zeleniny určenými na spotrebu v čerstvom stave:

a) rajčiaky s číselným znakom KN 0702 00 00 ;

b) mrkva s číselným znakom KN 0706 10 00 ;

c) kapusta s číselným znakom KN 0704 90 10 ;

d) sladká paprika s číselným znakom KN 0709 60 10 ;

e) karfiol a brokolica s číselným znakom KN 0704 10 00 ;

f) uhorky šalátové s číselným znakom KN 0707 00 05 ;

g) uhorky nakladačky s číselným znakom KN 0707 00 90 ;

h) huby rodu Agaricus s číselným znakom KN 0709 51 00 ;

i) jablká s číselným znakom KN 0808 10 ;

j) hrušky s číselným znakom KN 0808 30 ;

k) slivky s číselným znakom KN 0809 40 05 ;

l) bobuľové ovocie s číselnými znakmi KN 0810 20 , 0810 30 a 0810 40 ;

m) čerstvé stolové hrozno s číselným znakom KN 0806 10 10 ;

n) kivi s číselným znakom KN 0810 50 00 .

o) sladké pomaranče s číselným znakom KN 0805 10 20 ;

p) klementínky s číselným znakom KN 0805 20 10 ;

q) mandarínky (vrátane tangerínok a satsumov), wilkingy a podobné citrusové hybridy s číselným znakom 0805 20 30 , 0805 20 50 , 0805 20 70 a 0805 20 90 ;

▼M1

r) citróny s číselným znakom 0805 50 10 ;

▼M2

s) broskyne a nektárinky s číselným znakom KN 0809 30 .

▼M1

3. Podpora uvedená v odseku 1 sa vzťahuje na činnosti vykonávané v období, ktoré je rozdelené takto:

a) obdobie od 30. septembra 2014 až do dátumu, keď sa vyčerpajú množstvá stanovené v článku 2 ods. 1 v každom dotknutom členskom štáte, alebo do 31. decembra 2014, podľa toho, čo bude skôr;

b) obdobie od 1. januára 2015 až do dátumu, keď sa vyčerpajú množstvá stanovené v článku 2 ods. 1 v každom dotknutom členskom štáte, alebo do 30. júna 2015, podľa toho, čo bude skôr;

▼M2

c) obdobie od 8. augusta 2015 až do dátumu, keď sa vyčerpajú množstvá stanovené v článku 2 ods. 1 v každom dotknutom členskom štáte, alebo do 30. júna 2016, podľa toho, čo nastane skôr.

▼B

Článok 2

Pridelenie maximálnych množstiev členským štátom

▼M1

1. Podpora uvedená v článku 1 ods. 1 sa poskytuje členským štátom na tieto množstvá produktov:

a) v období uvedenom v článku 1 ods. 3 písm. a) na množstvá, ktoré sú uvedené v prílohe I;

b) v období uvedenom v článku 1 ods. 3 písm. b) na množstvá, ktoré sú uvedené v prílohe Ia;

▼M2

c) v období uvedenom v článku 1 ods. 3 písm. c) na množstvá, ktoré sú uvedené v prílohe Ib.

▼M2

V každom z období uvedených v článku 1 ods. 3 písm. a) a c) je táto podpora k dispozícii aj vo všetkých členských štátoch v prípade stiahnutia z trhu, zeleného zberu alebo neuskutočneného zberu, pokiaľ ide o jeden alebo viac produktov uvedených v článku 1 ods. 2, tak, ako určí daný členský štát za predpokladu, že dodatočné predmetné množstvo v žiadnom z týchto období nepresahuje 3 000 ton na členský štát.

▼B

2. Vo vzťahu k množstvám pre jednotlivé členské štáty uvedeným v odseku 1 môžu členské štáty určiť pre každý produkt alebo skupinu produktov množstvá, ktoré sa stiahnu z trhu na bezplatnú distribúcii a ktoré sa stiahnu z trhu na iné miesta určenia než na bezplatnú distribúciu, ako aj zodpovedajúce plochy, kde sa má vykonať zelený zber a kde sa zber neuskutoční.

▼M2

3. Ak by množstvá určitej kategórie produktov vymedzenej v prílohách I a Ia, ktoré boli v danom členskom štáte v období od 30. septembra 2014 do 30. júna 2015 skutočne stiahnuté z trhu, boli menšie ako 5 % celkového množstva prideleného tomuto členskému štátu pre danú kategóriu produktov, členský štát sa môže rozhodnúť, že nevyužije množstvo pridelené v prílohe Ib. Príslušný členský štát v takom prípade oznámi Komisii svoje rozhodnutie do 31. októbra 2015. Od momentu oznámenia nebudú činnosti uskutočnené v danom členskom štáte oprávnené na získanie podpory v súlade s týmto nariadením.

Členské štáty sa môžu rozhodnúť nevyužiť množstvo 3 000 ton uvedené v druhom pododseku odseku 1, alebo jeho časť, do týchto termínov:

— do 31. októbra 2014, pokiaľ ide o obdobie uvedené v článku 1 ods. 3 písm. a),

— do 31. októbra 2015, pokiaľ ide o obdobie uvedené v článku 1 ods. 3 písm. c).

Do toho istého termínu členské štáty oznámia Komisii všetky množstvá, ktoré sa nevyužili. Od momentu oznámenia nebudú činnosti uskutočnené v danom členskom štáte oprávnené na získanie podpory v súlade s týmto nariadením.

▼B

Článok 3

Pridelenie množstiev výrobcom

Členské štáty rozdelia množstvá uvedené v článku 2 medzi organizácie výrobcov a výrobcov, ktorí nie sú členmi organizácie výrobcov, podľa poradia, v akom sa o tieto množstvá požiada.

Členské štáty sa však môžu rozhodnúť vytvoriť iný systém prideľovania množstiev, za predpokladu, že zavedený systém bude založený na objektívnych a nediskriminačných kritériách. Členské štáty môžu na tento účel zohľadniť mieru, do akej ruský zákaz dotknutých výrobcov ovplyvňuje.

Článok 4

Finančná pomoc na stiahnutia z trhu pre organizácie výrobcov

1. Finančná pomoc Únie sa poskytuje na stiahnutia z trhu na bezplatnú distribúciu podľa článku 34 ods. 4 nariadenia (EÚ) č. 1308/2013 a na iné miesta určenia než na bezplatnú distribúciu realizované vo vzťahu k produktom uvedeným v článku 1 ods. 2 tohto nariadenia a v období uvedenom v článku 1 ods. 3 tohto nariadenia.

2. Na produkty uvedené v článku 1 ods. 2 tohto nariadenia, ak boli v období uvedenom v článku 1 ods. 3 tohto nariadenia stiahnuté z trhu, sa neuplatňuje 5 % strop uvedený v článku 34 ods. 4 nariadenia (EÚ) č. 1308/2013 a článku 79 ods. 2 vykonávacieho nariadenia (EÚ) č. 543/2011.

3. V prípade produktov uvedených v článku 1 ods. 2 tohto nariadenia, ktoré však nie sú uvedené v prílohe XI k vykonávaciemu nariadeniu (EÚ) č. 543/2011, sú maximálne sumy podpory stanovené v prílohe II k tomuto nariadeniu.

4. Pre rajčiaky je maximálna suma stanovená v prílohe XI k vykonávaciemu nariadeniu (EÚ) č. 543/2011 na obdobie od 1. novembra do 31. mája.

5. Odchylne od článku 34 ods. 1 nariadenia (EÚ) č. 1308/2013 finančná pomoc Únie na stiahnutia z trhu na iné miesta určenia než na bezplatnú distribúciu predstavuje 75 % maximálnych súm podpory na iné miesta určenia uvedených v prílohe XI k vykonávaciemu nariadeniu (EÚ) č. 543/2011 a v prílohe II k tomuto nariadeniu.

6. Finančná pomoc Únie uvedená v odseku 1 sa pridelí aj vtedy, ak činnosti súvisiace so sťahovaním produktov z trhu nie sú stanovené v operačných programoch organizácií výrobcov ani v národných stratégiách členských štátov. Článok 32 ods. 2 nariadenia (EÚ) č. 1308/2013 a článok 55 ods. 4 vykonávacieho nariadenia (EÚ) č. 543/2011 sa nevzťahujú na finančnú pomoc Únie podľa tohto článku.

7. Finančná pomoc Únie uvedená v odseku 1 sa nezohľadňuje vo výpočte stropov uvedených v článku 34 ods. 2 nariadenia (EÚ) č. 1308/2013.

8. Strop vo výške jednej tretiny výdavkov v zmysle článku 33 ods. 3 štvrtom pododseku (EÚ) č. 1308/2013, zvýšenie operačného fondu o maximálne 25 % v zmysle článku 66 ods. 3 písm. c) vykonávacieho nariadenia (EÚ) č. 543/2011 sa neuplatňujú na výdavky spojené s činnosťami stiahnutia tých produktov z trhu, ktoré sú uvedené v článku 1 ods. 2 tohto nariadenia, ak sa tieto produkty stiahnu v období uvedenom v článku 1 ods. 3 tohto nariadenia.

9. Výdavky, ktoré vzniknú podľa tohto článku, sa stanú súčasťou operačného fondu organizácií výrobcov.

Článok 5

Finančná pomoc na stiahnutia z trhu pre výrobcov, ktorí nie sú členmi organizácií výrobcov

1. Finančná pomoc Únie sa poskytuje výrobcom ovocia a zeleniny, ktorí nie sú členmi uznanej organizácie výrobcov, v súlade s týmto článkom v týchto prípadoch:

a) stiahnutia z trhu na bezplatnú distribúciu, ako je uvedené v článku 34 ods. 4 nariadenia (EÚ) č. 1308/2013;

b) stiahnutia z trhu na iné miesta určenia než na bezplatnú distribúciu.

Na stiahnutia z trhu uvedené v písmene a) prvého pododseku sú maximálne sumy finančnej pomoci stanovené v prílohe XI k vykonávaciemu nariadeniu (EÚ) č. 543/2011 a v prílohe II k tomuto nariadeniu.

Pre rajčiaky je maximálna suma stanovená v prílohe XI k vykonávaciemu nariadeniu (EÚ) č. 543/2011 na obdobie od 1. novembra do 31. mája.

Na stiahnutia z trhu uvedené v bode b) prvého pododseku maximálne sumy finančnej pomoci predstavujú 50 % súm stanovených v prílohe XI k vykonávaciemu nariadeniu (EÚ) č. 543/2011 a v prílohe II k tomuto nariadeniu.

Pre rajčiaky táto maximálna suma predstavuje 50 % sumy stanovenej v prílohe XI k vykonávaciemu nariadeniu (EÚ) č. 543/2011 na obdobie od 1. novembra do 31. mája.

2. Finančná pomoc uvedená v odseku 1 je k dispozícii na stiahnutie produktov uvedených v článku 1 ods. 2, ak boli tieto produkty stiahnuté z trhu v období uvedenom v článku 1 ods. 3.

3. Výrobcovia uzatvoria zmluvu s uznanou organizáciou výrobcov na celé množstvo, ktoré má byť dodané v zmysle tohto článku. Organizácie výrobcov prijmú od výrobcov, ktorí nie sú členmi uznanej organizácie výrobcov, všetky akceptovateľné žiadosti. Množstvá dodané výrobcami, ktorí nie sú členmi, musia byť v súlade s príslušnými regionálnymi výnosmi a plochami.

4. Finančnú pomoc výrobcom, ktorí nie sú členmi uznanej organizácie výrobcov, vypláca tá organizácia výrobcov, s ktorou takúto zmluvu podpísali.

Sumy zodpovedajúce skutočným nákladom, ktoré organizácii výrobcov vznikli v súvislosti so stiahnutím predmetných produktov z trhu, si ponechá daná organizácia výrobcov. Dôkazy o týchto nákladoch sa predložia v podobe faktúr.

5. Pri riadne opodstatnených dôvodoch, ako je obmedzená úroveň organizovanosti výrobcov v dotknutom členskom štáte, a nediskriminujúcim spôsobom môžu členské štáty povoliť, aby výrobca, ktorý nie je členom uznanej organizácie výrobcov namiesto podpísania zmluvy uvedenej v odseku 3 predložil oznámenie príslušnému orgánu členského štátu. Na toto oznámenie sa uplatňuje mutatis mutandis článok 78 vykonávacieho nariadenia (EÚ) č. 543/2011. Množstvá dodané výrobcami, ktorí nie sú členmi, musia byť v súlade s príslušnými regionálnymi výnosmi a plochami.

V takýchto prípadoch príslušný orgán členského štátu vyplatí finančnú pomoc Únie priamo výrobcovi. Členské štáty prijmú na tento účel nové alebo uplatnia existujúce vnútroštátne pravidlá alebo postupy.

6. V prípade, že v súlade s článkom 114 ods. 2 vykonávacieho nariadenia (EÚ) č. 543/2011 došlo k pozastaveniu uznania organizácie výrobcov, jej členovia sa na účely tohto článku považujú za výrobcov, ktorí nie sú členmi uznanej organizácie výrobcov.

7. Nariadenie (EÚ) č. 1308/2013 a vykonávacie nariadenie (EÚ) č. 543/2011, ako aj článok 4 ods. 6 až ods. 9 tohto nariadenia sa, pokiaľ ide o tento článok, uplatňujú mutatis mutandis.

Článok 6

Finančná pomoc za neuskutočnený zber a zelený zber pre organizácie výrobcov

1. Finančná pomoc Únie sa poskytne na činnosti spojené s neuskutočneným zberom a zeleným zberom vykonané v súvislosti s produktmi uvedenými v článku 1 ods. 2 a počas obdobia uvedeného v článku 1 ods. 3.

2. Podpora na zelený zber sa vzťahuje výlučne na produkty, ktoré sa fyzicky nachádzajú na poliach a skutočne sa pozberajú nezrelé, t. j. uskutoční sa zelený zber. Odchylne od článku 85 ods. 4 vykonávacieho nariadenia (EÚ) č. 543/2011 stanovia členské štáty sumy podpory, ktorá bude zahŕňať finančnú pomoc Únie a príspevok organizácie výrobcov za neuskutočnený zber a zelený zber, na hektár na úrovni, ktorá neprekročí 90 % súm stanovených na stiahnutia z trhu na iné miesta určenia než na bezplatnú distribúciu, v prílohe XI k vykonávaciemu nariadeniu (EÚ) č. 543/2011 a v prílohe II k tomuto nariadeniu. Pre rajčiaky táto suma na stiahnutia z trhu na iné miesta určenia ako na bezplatnú distribúciu predstavuje 90 % sumy stanovenej v prílohe XI k vykonávaciemu nariadeniu (EÚ) č. 543/2011 na obdobie od 1. novembra do 31. mája.

Odchylne od článku 34 ods. 4 nariadenia (EÚ) č. 1308/2013 finančná pomoc Únie za neuskutočnený zber a zelený zber predstavuje 75 % súm stanovených členskými štátmi v súlade s prvým pododsekom.

3. Odchylne od článku 85 ods. 3 vykonávacieho nariadenia (EÚ) č. 543/2011 opatrenia týkajúce sa neuskutočneného zberu podľa článku 84 ods. 1 písm. b) tohto nariadenia sa v súvislosti s produktmi uvedenými v článku 1 ods. 2 tohto nariadenia a v období uvedenom v článku 1 ods. 3 tohto nariadenia môžu prijať aj vtedy, keď sa trhová produkcia už z príslušnej výrobnej oblasti pozberala počas riadneho produkčného cyklu. V takých prípadoch sa sumy podpory uvedené v odseku 2 tohto článku primerane znížia, pričom sa vezme do úvahy už pozberaná úroda na základe skladových záznamov a finančných účtov dotknutých organizácií výrobcov.

4. Finančná pomoc Únie sa pridelí aj vtedy, ak vykonávanie trhových činností nie je uvedené v operačných programoch organizácií výrobcov ani v národných stratégiách členských štátov. Článok 32 ods. 2 nariadenia (EÚ) č. 1308/2013 a článok 55 ods. 4 vykonávacieho nariadenia (EÚ) č. 543/2011 sa nevzťahujú na finančnú pomoc Únie podľa tohto článku.

5. Strop vo výške jednej tretiny výdavkov v zmysle článku 33 ods. 3 štvrtej zarážky nariadenia (EÚ) č. 1308/2013, ani zvýšenie operačného fondu o maximálne 25 % v zmysle článku 66 ods. 3 písm. c) vykonávacieho nariadenia (EÚ) č. 543/2011 sa neuplatňujú na výdavky vynaložené na opatrenia uvedené v odseku 1 tohto článku a vzťahujúce sa na produkty uvedené v článku 1 ods. 2 tohto nariadenia a počas obdobia uvedeného v článku 1 ods. 3 tohto nariadenia.

6. Finančná pomoc Únie sa nezohľadňuje vo výpočte stropov uvedených v článku 34 ods. 2 nariadenia (EÚ) č. 1308/2013.

7. Výdavky, ktoré vzniknú podľa tohto článku, sa stanú súčasťou operačného fondu organizácií výrobcov.

Článok 7

Finančná pomoc za neuskutočnený zber a zelený zber pre výrobcov, ktorí nie sú členmi organizácií výrobcov

1. Finančná pomoc Únie sa poskytne výrobcom, ktorí nie sú členmi uznanej organizácie výrobcov, na vykonávanie činností spojených s neuskutočneným zberom a zeleným zberom na produkty uvedené v článku 1 ods. 2 a počas obdobia uvedeného v článku 1 ods. 3.

Odchylne od článku 85 ods. 3 vykonávacieho nariadenia (EÚ) č. 543/2011 platí, že:

a) podpora za zelený zber sa vzťahuje výlučne na produkty, ktoré sa fyzicky nachádzajú na poliach a skutočne sa pozberajú nezrelé a ktorých riadny zber sa ešte nezačal;

b) opatrenia týkajúce sa neuskutočneného zberu sa neprijmú v prípadoch, keď sa trhová produkcia už z príslušnej oblasti pozberala počas riadneho produkčného cyklu;

c) zelený zber a neuskutočnený zber sa v žiadnom prípade neuplatnia na ten istý produkt a na tú istú danú oblasť.

2. Sumy finančnej pomoci Únie na činnosti spojené s neuskutočneným zberom a zeleným zberom predstavujú 50 % súm stanovených členskými štátmi podľa článku 6 ods. 2.

3. Výrobcovia, ktorí nie sú členmi uznanej organizácie výrobcov, podajú náležité oznámenia príslušnému orgánu členského štátu v súlade s podrobnými ustanoveniami prijatými daným členským štátom podľa článku 85 ods. 1 písm. a) vykonávacieho nariadenia (EÚ) č. 543/2011.

V takýchto prípadoch príslušný orgán členského štátu vyplatí finančnú pomoc Únie priamo výrobcovi. Členské štáty prijmú na tento účel nové alebo uplatnia existujúce vnútroštátne pravidlá alebo postupy.

4. V prípade, že v súlade s článkom 114 ods. 2 vykonávacieho nariadenia (EÚ) č. 543/2011 došlo k pozastaveniu uznania organizácie výrobcov, jej členovia sa na účely tohto článku považujú za výrobcov, ktorí nie sú členmi uznanej organizácie výrobcov.

5. Nariadenie (EÚ) č. 1308/2013 a vykonávacie nariadenie (EÚ) č. 543/2011 sa, pokiaľ ide o tento článok, uplatňujú mutatis mutandis.

Článok 8

Kontroly činností spojených so stiahnutím z trhu, neuskutočneným zberom a zeleným zberom

1. Činnosti spojené so stiahnutím z trhu uvedené v článkoch 4 a 5 podliehajú v zmysle článku 108 vykonávacieho nariadenia (EÚ) č. 543/2011 prvostupňovým kontrolám. Tieto kontroly sa musia týkať najmenej 10 % množstva produktov stiahnutých z trhu a najmenej 10 % organizácií výrobcov, ktoré využívajú finančnú pomoc Únie uvedenú v článok 4 tohto nariadenia.

V prípade činností spojených so stiahnutím z trhu uvedených v článku 5 ods. 5 sa však prvostupňové kontroly vzťahujú na 100 % množstva stiahnutých produktov.

2. Činnosti spojené s neuskutočneným zberom a zeleným zberom podľa článkov 6 a 7 podliehajú kontrolám a podmienkam stanoveným v článku 110 vykonávacieho nariadenia (EÚ) č. 543/2011 s výnimkou požiadavky, aby nedošlo k nijakému čiastočnému zberu, a to v prípadoch uplatnenia odchýlky stanovenej v článku 6 ods. 3 tohto nariadenia. Kontroly sa týkajú najmenej 25 % dotknutých produkčných oblastí.

V prípade činností spojených s neuskutočneným zberom a zeleným zberom uvedených v článku 7 sa kontroly vzťahujú na 100 % dotknutých výrobných oblastí.

3. Činnosti spojené so stiahnutím z trhu uvedené v článkoch 4 a 5 podliehajú v zmysle článku 109 vykonávacieho nariadenia (EÚ) č. 543/2011 druhostupňovým kontrolám. Kontroly na mieste sa však musia týkať minimálne 40 % subjektov, na ktoré sa vzťahujú prvostupňové kontroly, a najmenej 5 % množstva produktov stiahnutých z trhu.

4. Členské štáty prijmú vhodné kontrolné opatrenia, aby sa zabezpečilo, že činnosti spojené so stiahnutím z trhu, neuskutočneným zberom a zeleným zberom pre rajčiaky sa vzťahujú len na odrody určené na konzumáciu v čerstvom stave.

Článok 9

Žiadosť o platbu a platba finančnej pomoci Únie

▼M2

1. Organizácie výrobcov požiadajú o platbu finančnej pomoci Únie uvedenej v článkoch 4, 5 a 6 do 31. januára 2015 v súvislosti s činnosťami vykonávanými počas obdobia uvedeného v článku 1 ods. 3 písm. a), do 31. júla 2015 v súvislosti s činnosťami vykonávanými počas obdobia uvedeného v článku 1 ods. 3 písm. b) a do 31. júla 2016 v súvislosti s činnosťami vykonávanými počas obdobia uvedeného v článku 1 ods. 3 písm. c).

2. Organizácie výrobcov požiadajú o platbu celkovej finančnej pomoci Únie uvedenej v článkoch 4 a 6 tohto nariadenia v súlade s postupom uvedeným v článku 72 vykonávacieho nariadenia (EÚ) č. 543/2011 do 31. januára 2015 v súvislosti s činnosťami vykonávanými počas obdobia uvedeného v článku 1 ods. 3 písm. a) tohto nariadenia, do 31. júla 2015 v súvislosti s činnosťami vykonávanými počas obdobia uvedeného v článku 1 ods. 3 písm. b) tohto nariadenia a do 31. júla 2016 v súvislosti s činnosťami vykonávanými počas obdobia uvedeného v článku 1 ods. 3 písm. c) tohto nariadenia.

▼B

3. Výrobcovia, ktorí nie sú členmi uznanej organizácie výrobcov a ktorí nepodpísali zmluvu s uznanou organizáciou výrobcov, samostatne požiadajú ►M1 do dátumov uvedených v odseku 1 ◄ príslušné orgány určené členským štátom o platbu finančnej pomoci Únie na účely článkov 5 a 7.

4. K žiadostiam uvedeným v odsekoch 1, 2 a 3 sa priložia podporné doklady, v ktorých sa odôvodní suma príslušnej finančnej pomoci Únie a uvedie sa písomné vyhlásenie, že žiadateľ nedostal a nedostane nijaké duplicitné financovanie zo zdrojov Únie ani vnútroštátnych zdrojov ani náhradu na základe poistenia v súvislosti s činnosťami oprávnenými na finančnú pomoc Únie podľa tohto nariadenia.

Článok 10

Oznámenia

1. ►M2 Členské štáty Komisii k 30. septembru 2014, 15. októbru 2014, 31. októbru 2014, 15. novembru 2014, 30. novembru 2014, 15. decembru 2014, 31. decembru 2014, 15. januáru 2015, 31. januáru 2015 a 15. februáru 2015 v súvislosti s obdobím uvedeným v článku 1 ods. 3 písm. a) a k 15. a poslednému dňu každého mesiaca do 30. septembra 2015 v súvislosti s obdobím uvedeným v článku 1 ods. 3 písm. b) a k 15. a poslednému dňu každého mesiaca do 30. septembra 2016 v súvislosti s obdobím uvedeným v článku 1 ods. 3 písm. c) za každý produkt oznámia: ◄

a) množstvá stiahnuté z trhu a určené na bezplatnú distribúciu;

b) množstvá stiahnuté z trhu a určené na iné miesta určenia než na bezplatnú distribúciu;

c) zodpovedajúce plochy zeleného zberu a neuskutočneného zberu;

d) celkové výdavky na množstvá a plochy uvedené v písmenách a), b) a c).

V oznámeniach sa uvedú len vykonané činnosti.

Členské štáty použijú na tieto oznámenia vzor stanovený v prílohe III.

▼M2

2. Pri podávaní prvého oznámenia členské štáty Komisii oznámia sumy podpory, ktoré stanovili v súlade s článkom 79 ods. 1 alebo článkom 85 ods. 4 vykonávacieho nariadenia (EÚ) č. 543/2011 a článkami 4, 5 alebo 6 tohto nariadenia, pričom použijú vzory stanovené v prílohe IV.

▼M1

Článok 11

Platba finančnej pomoci Únie

Výdavky členských štátov v súvislosti s platbami podľa tohto nariadenia sa považujú za oprávnené na finančnú pomoc Únie iba vtedy, ak boli zaplatené do týchto dátumov:

a) 30. júna 2015 v súvislosti s činnosťami vykonávanými počas obdobia uvedeného v článku 1 ods. 3 písm. a);

b) 30. septembra 2015 v súvislosti s činnosťami vykonávanými počas obdobia uvedeného v článku 1 ods. 3 písm. b);

▼M2

c) 30. septembra 2016 v súvislosti s činnosťami vykonávanými počas obdobia uvedeného v článku 1 ods. 3 písm. c).

▼B

Článok 12

Nadobudnutie účinnosti

Toto nariadenie nadobúda účinnosť dňom jeho uverejnenia v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.









PRÍLOHA I

▼M1

Maximálne množstvá produktov pridelené na členský štát, ako je uvedené v článku 2 ods. 1 písm. a)

▼B







(v tonách) Jablká a hrušky Slivky, stolové hrozno a kivi Rajčiaky, mrkva, sladká paprika, uhorky šalátové a uhorky nakladačky Pomaranče, klementínky, mandarínky Belgicko 43 300 1 380 14 750 0 Nemecko 13 100 0 0 0 Grécko 5 100 28 475 750 10 750 Španielsko 8 700 6 900 20 400 58 600 Francúzsko 28 950 500 1 600 0 Chorvátsko 1 050 0 0 7 900 Taliansko 35 805 38 845 0 2 620 Cyprus 0 0 0 16 220 Litva 0 0 4 000 0 Maďarsko 725 570 0 0 Holandsko 22 200 0 6 800 0 Poľsko 18 750 0 0 0 Portugalsko 4 120 225 0 0

▼M1









PRÍLOHA Ia

Maximálne množstvá produktov pridelené na členský štát, ako je uvedené v článku 2 ods. 1 písm. b)







(V tonách) Jablká a hrušky Slivky, stolové hrozno a kivi Rajčiaky, mrkva, sladká paprika, uhorky šalátové a uhorky nakladačky Pomaranče, klementínky, mandarínky a citróny Belgicko 21 200 0 13 200 0 Nemecko 3 450 0 0 0 Grécko 200 3 100 2 000 0 Španielsko 300 0 26 650 15 775 Francúzsko 3 800 0 1 450 0 Taliansko 8 400 3 800 0 0 Cyprus 0 0 0 1 750 Litva 0 0 6 000 0 Holandsko 9 700 0 24 650 0 Rakúsko 500 0 0 0 Poľsko 155 700 0 18 650 0 Portugalsko 350 0 0 0

▼M2









PRÍLOHA Ib

Maximálne množstvá produktov pridelené na členský štát, ako je uvedené v článku 2 ods. 1 písm. c)







(V tonách) Jablká a hrušky Slivky, stolové hrozno a kivi Rajčiaky, mrkva, sladká paprika, uhorky šalátové a uhorky nakladačky Pomaranče, klementínky, mandarínky a citróny Broskyne a nektárinky Bulharsko 0 0 0 0 950 Belgicko 85 650 0 16 750 0 0 Nemecko 6 200 0 0 0 0 Grécko 2 500 16 300 1 350 7 950 20 900 Španielsko 7 600 5 000 22 900 55 450 38 400 Francúzsko 12 150 0 3 250 0 450 Chorvátsko 2 150 0 0 3 200 0 Taliansko 17 550 15 300 650 3 300 9 250 Cyprus 0 0 0 11 850 0 Lotyšsko 500 0 1 250 0 0 Litva 0 0 3 000 0 0 Maďarsko 0 300 0 0 0 Holandsko 22 950 0 22 800 0 0 Rakúsko 2 050 0 0 0 0 Poľsko 296 200 1 750 31 500 0 1 900 Portugalsko 3 600 0 0 0 0

▼B









PRÍLOHA II

Maximálna výška podpory na stiahnutie z trhu v prípade produktov, ktoré nie sú uvedené v prílohe XI k vykonávaciemu nariadeniu (EÚ) č. 543/2011, ako sa uvádza v článkoch 4, 5 a 6 tohto nariadenia







Produkt Maximálna podpora (v EUR/100 kg) Bezplatná distribúcia Iné miesta určenia Mrkva 12,81 8,54 Kapusta 5,81 3,88 Sladká paprika 44,4 30 Brokolica 15,69 10,52 Uhorky šalátové a uhorky nakladačky 24 16 Huby 43,99 29,33 Slivky 34 20,4 Bobuľové ovocie 12,76 8,5 Čerstvé stolové hrozno 39,16 26,11 Kivi 29,69 19,79

▼M2









PRÍLOHA III

Vzory oznámení podľa článku 10

OZNÁMENIE O STIAHNUTÍ Z TRHU – BEZPLATNÁ DISTRIBÚCIA







Členský štát:… Za obdobie:… Dátum:…







Produkt Organizácie výrobcov Nečlenskí výrobcovia Celkové množstvá (t) Celková finančná pomoc Únie (v EUR) Množstvá (t) Finančná pomoc Únie (v EUR) Množstvá (t) Finančná pomoc Únie (v EUR) stiahnutie z trhu doprava triedenie a balenie SPOLU stiahnutie z trhu doprava triedenie a balenie SPOLU (a) (b) (c) (d) (e) = (b) + (c) + (d) (f) (g) (h) (i) (j) = (g) +( h) + (i) (k) = (a) + (f) (l) = (e) + (j) Jablká Hrušky Jablká a hrušky spolu Rajčiaky Mrkva Sladká paprika Uhorky šalátové a uhorky nakladačky Zelenina spolu Slivky Čerstvé stolové hrozno Kivi Ostatné ovocie spolu Pomaranče Klementínky Mandarínky Citróny Citrusy spolu Broskyne Nektárinky Broskyne a nektárinky spolu Kapusta Karfiol a brokolica Huby Bobuľové ovocie Ostatné spolu SPOLU (*) Za každé oznámenie sa vypĺňa osobitná excelová tabuľka.

OZNÁMENIE O STIAHNUTÍ Z TRHU – INÉ MIESTA URČENIA







Členský štát:… Za obdobie:… Dátum:…







Produkt Organizácie výrobcov Nečlenskí výrobcovia Celkové množstvá (t) Celková finančná pomoc Únie (v EUR) Množstvá (t) Finančná pomoc Únie (v EUR) Množstvá (t) Finančná pomoc Únie (v EUR) (a) (b) (c) (d) (e) = (a) + (c) (f) = (b) + (d) Jablká Hrušky Jablká a hrušky spolu Rajčiaky Mrkva Sladká paprika Uhorky šalátové a uhorky nakladačky Zelenina spolu Slivky Čerstvé stolové hrozno Kivi Ostatné ovocie spolu Pomaranče Klementínky Mandarínky Citróny Citrusy spolu Broskyne Nektárinky Broskyne a nektárinky spolu Kapusta Karfiol a brokolica Huby Bobuľové ovocie Ostatné spolu SPOLU (*) Za každé oznámenie sa vypĺňa osobitná excelová tabuľka.

OZNÁMENIE O NEUSKUTOČNENÍ ZBERU A ZELENOM ZBERE







Členský štát:… Za obdobie:… Dátum:…







Produkt Organizácie výrobcov Nečlenskí výrobcovia Celkové množstvo (t) Celková finančná pomoc Únie (v EUR) Plocha (ha) Množstvá (t) Finančná pomoc Únie (v EUR) Plocha (ha) Množstvá (t) Finančná pomoc Únie (v EUR) (a) (b) (c) (d) (e) (f) (g) = (b) + (e) (h) = (c) + (f) Jablká Hrušky Jablká a hrušky spolu Rajčiaky Mrkva Sladká paprika Uhorky šalátové a uhorky nakladačky Zelenina spolu Slivky Čerstvé stolové hrozno Kivi Ostatné ovocie spolu Pomaranče Klementínky Mandarínky Citróny Citrusy spolu Broskyne Nektárinky Broskyne a nektárinky spolu Kapusta Karfiol a brokolica Huby Bobuľové ovocie Ostatné spolu SPOLU (*) Za každé oznámenie sa vypĺňa osobitná excelová tabuľka.









PRÍLOHA IV

TABUĽKY, KTORÉ SA MAJÚ ZASLAŤ V SÚLADE S ČLÁNKOM 10 ODS. 2 S PRVÝM OZNÁMENÍM PODĽA ČLÁNKU 10 ODS. 1

STIAHNUTIE Z TRHU – INÉ MIESTA URČENIA

Maximálna výška podpory stanovená členským štátom v súlade s článkom 79 ods. 1 vykonávacieho nariadenia (EÚ) č. 543/2011 a článkami 4 a 5 tohto nariadenia







Členský štát:… Dátum:…







Produkt Príspevok organizácie výrobcov (v EUR/100 kg) Finančná pomoc Únie (v EUR/100 kg) Jablká Hrušky Rajčiaky Mrkva Kapusta Sladká paprika Karfiol a brokolica Uhorky šalátové a uhorky nakladačky Huby Slivky Bobuľové ovocie Čerstvé stolové hrozno Kivi Pomaranče Klementínky Mandarínky Citróny Broskyne Nektárinky

NEUSKUTOČNENIE ZBERU A ZELENÝ ZBER

Maximálna výška podpory stanovená členským štátom v súlade s článkom 85 ods. 4 vykonávacieho nariadenia (EÚ) č. 543/2011 a článkom 6 tohto nariadenia







Členský štát:… Dátum:…